Tjóðskjalasavnið hevur nú fingið verkstað til talgilda varðveiting. Framyvir verður gjørligt at nároyna (testa) talgildar avhendingar, áðrenn tær verða góðkendar til langtíðarvarðveiting. René Mittå, serráðgevi á danska Ríkisskjalasavninum, var í Føroyum í januar í ár og setti verkstaðið upp saman við Pouli Simonsen og Honnu Christiansen, sum bæði skulu arbeiða á verkstaðnum. “ Hetta er eitt sera týdningarmikið stig á leiðini til at hava talgilda varðveiting í Føroyum”, sigur Sámal Tróndur Johansen, stjóri á Tjóðskjalasavninum. “ Nú vantar bert at menna førleikarnar á verkstaðnum, so er talgild langtíðarvarðveiting ein veruleiki í Føroyum.” Back René greiðir frá. Poul og Hanna lurta. Slúsa kannar avhending fyri virus og framleiðir arbeiðskopi. Framleiðsluverkstaðurin, sum kann framleiða 3 ymisk sløg av kopi til langtíðarvarðveiting. DEA, ODA og LTO. Hanna og Poul læra um ADA-standard nároynd (test). René og Sámal Tróndur við Múlafoss í Gásadali.